앞

<-

다음

->

瑜伽師地論卷第二十七

彌勒菩薩說

三藏法師玄□奉　詔譯

本地分中聲聞地第十三第二瑜伽處之二

云何緣性緣起所緣. 謂於三世唯行唯法唯事唯因唯果◑正道理. 謂觀待道理. 作用道理. 證成道理. 法爾道理. 唯有諸法能引諸法. 無有作者及以受者. 是名緣性緣起所緣. 於此所緣作意思惟. 癡行增上補特伽羅所有癡行皆得微薄. 於諸癡行心得淸淨. 是名緣性緣起所緣

云何界差別所緣. 謂六界差別. 一地界二水界三火界. 四風界五空界六識界. 云何地界. 地界有二. 一內二外. 內地界者. 謂此身中內別堅性. 堅鞭所攝地地所攝. 親附執受. 外地界者. 謂外堅性. 堅鞭所攝地地所攝. 非親附非執受. 又內地界其事云何. 謂◑毛爪齒. 塵垢皮肉. 骸骨筋脈. 肝膽心肺. 脾腎◑胃. 大◑小◑. 生藏熟藏. 及糞穢等. 名內地界. 又外地界其事云何. 謂瓦木塊礫樹石山◑. 如是等類名外地界. 云何水界. 水界有二. 一內二外. 內水界者. 謂此身中內別濕性. 濕潤所攝水水所攝. 親附執受. 其事云何. 謂淚汗◑唾. 肪膏脂髓. 熱痰膿血. 腦膜尿等. 名內水界. 外水界者. 謂外濕性. 濕潤所攝水水所攝. 非親附非執受. 其事云何. 謂井泉池沼陂湖河海. 如是等類名外水界. 云何火界. 火界有二. 一內二外. 內火界者. 謂此身中內別溫性. 溫熱所攝煖煖所攝. 親附執受. 其事云何. 謂於身中所有溫煖. 能令身熱等熱遍熱. 由是因緣所食所飮所낑所◑易正消變. 彼增盛故◑蒸熱數. 如是等類名內火界. 外火界者. 謂外溫性. 溫熱所攝煖煖所攝. 非親附非執受. 其事云何. 謂於人間依◑燧等牛糞末等以求其火. 火旣生已能燒牛糞. 或草或薪或榛或野或山或渚. 或村村分或城城分或國國分. 或復所餘如是等類名外火界. 云何風界. 風界有二. 一內二外. 內風界者. 謂此身中內別風性. 風飄所攝輕性動性. 親附執受. 其事云何. 謂內身中有上行風有下行風. 有脇臥風. 有脊臥風. 有腰間風有넒間風. 有小刀風. 有大刀風. 有針刺風有畢鉢羅風. 有入出息風有隨支節風. 如是等類名內風界. 外風界者. 謂外風性. 風飄所攝輕性動性. 非親附非執受. 其事云何. 謂在身外有東來風有西來風. 有南來風有北來風. 有有塵風有無塵風. 有狹小風有廣大風. 有毘濕婆風有吠藍婆風. 有風輪風有時大風. 卒起積集折樹頹牆崩山蕩海. 旣飄鼓已無所依憑自然靜息. 若諸有情欲求風者. 動衣搖扇及多羅掌. 如是等類名外風界. 云何空界. 謂眼耳鼻口咽喉等所有孔穴. 由此呑咽. 於此呑咽旣呑咽已. 由此孔穴便下漏泄. 如是等類說名空界. 云何識界. 謂眼耳鼻舌身意識. 又心意識三種差別是名識界. 若諸慢行補特伽羅. 於界差別作意思惟. 便於身中離一合想得不◑想. 無復高擧□慢微薄. 於諸慢行心得淸淨. 是名慢行補特伽羅. 由界差別◑行所緣. 云何阿那波那念所緣. 謂緣入息出息念. 是名阿那波那念. 此念所緣入出息等. 名阿那波那念所緣. 當知此中入息有二. 何等爲二. 一者入息二者中間入息. 出息亦二. 何等爲二. 一者出息. 二者中間出息. 入息者. 謂出息無間內門風轉乃至臍處. 中間入息者. 謂入息滅已乃至出息未生. 於其中間在停息處. 暫時相似微細風起. 是名中間入息. 如入息中間入息. 出息中間出息當知亦爾. 此中差別者. 謂入息無間外門風轉. 始從臍處乃至面門. 或至鼻端或復出外. 入息出息有二因緣. 何等爲二. 一牽引業. 二臍處孔穴. 或上身分所有孔穴. 入息出息有二所依. 何等爲二. 一身二心. 所以者何. 要依身心入出息轉如其所應. 若唯依身而息轉者. 入無想定入滅盡定. 生無想天諸有情類彼息應轉. 若唯依心而息轉者. 入無色定生無色界. 彼息應轉. 若唯依身心而轉非如其所應者. 入第四靜慮若生於彼諸有情類. 及◑羅藍넘部曇閉尸等位諸有情類. 彼息應轉. 然彼不轉. 是故當知要依身心. 入出息轉如其所應. 入息出息有二種行. 何等爲二. 一者入息向下而行. 二者出息向上而行. 入息出息有二種地. 何等爲二. 一◑孔穴. 二細孔穴. 云何◑孔穴. 謂從臍處孔穴乃至面門鼻門. 復從而門鼻門乃至臍處孔穴. 云何細孔穴. 謂於身中一切毛孔. 入息出息有四異名. 何等爲四. 一名風. 二名阿那波那. 三名入息出息. 四名身行. 風名一種是風共名. 餘之三種是不共名. 修入出息者有二過患. 何等爲二. 一太緩方便. 二太急方便. 由太緩方便故生起懈怠. 或爲□沈睡眠◑擾其心. 或令其心於外散亂. 由太急方便故. 或令其身生不平等. 或令其心生不平等. 云何令身生不平等. 謂强用力持入出息. 由入出息被執持故. 便令身中不平風轉. 由此最初於諸支節皆生戰掉. 名能戰掉. 此戰掉風若增長時能生疾病. 由是因緣於諸支節生諸疾病. 是名令身生不平等. 云何令心生不平等. 謂或令心生諸散亂. 或爲極重憂惱逼切. 是名令心生不平等. 又此阿那波那念. 應知略有五種修習. 何等爲五. 一算數修習. 二悟入諸蘊修習. 三悟入緣起修習. 四悟入聖諦修習. 五十六勝行修習. 云何名爲算數修習. 謂略有四種算數修習. 何等爲四. 一者以一爲一算數. 二者以二爲一算數. 三者順算數. 四者逆算數. 云何以一爲一算數. 謂若入息入時由緣入. 出息住念數以爲一. 若入息滅出息生. 出向外時數爲第二. 如是展轉數至其十. 由此算數非略非廣故唯至十. 是名以一爲一算數. 云何以二爲一算數. 謂若入息入而已滅. 出息生而已出. 爾時總合數以爲一. 卽由如是算數道理. 數至其十. 是名以二爲一算數. 入息出息說名爲二. 總合二種數之爲一. 故名以二爲一算數. 云何順算數. 謂或由以一爲一算數. 或由以二爲一算數. 順次展轉數至其十. 名

順算數. 云何逆算數. 謂卽由前二種算數. 逆次展轉從第十數. 次九次八次七次六次五次四次三次二. 次數其一名逆算數. 若時行者. 或以一爲一算數爲依. 或以二爲一算數爲依. 於順算數及逆算數已串修習. 於其中間心無散亂. 無散亂心善算數已. 復應爲說勝進算數. 云何名爲勝進算數. 謂或依以一爲一算數. 或依以二爲一算數. 合二爲一而算數之. 若依以一爲一而算數者. 卽入息出息二合爲一. 若依以二爲一而算數者. 卽入息出息四合爲一. 如是展轉數乃至十. 如是後後漸增乃至以百爲一而算數之. 由此以百爲一算數. 漸次數之乃至其十. 如是勤修數息念者. 乃至十十數以爲一. 漸次數之乃至滿十. 由此以十爲一算數. 於其中間心無散亂. 齊此名爲已串修習. 又此勤修數息念者. 若於中間其心散亂. 復應退還從初數起或順或逆. 若時算數極串習故. 其心自然乘任運道. 安住入息出息所緣. 無斷無間相續而轉. 先於入息有能取轉. 入息滅已於息空位有能取轉. 次於出息有能取轉. 出息滅已於息空位有能取轉. 如是展轉相續流注. 無動無搖. 無散亂行. 有愛樂轉. 齊此名爲過算數地不應復數. 唯於入息出息所緣令心安住. 於入出息應正隨行. 應審了達. 於入出息及二中間若轉若還分位差別. 皆善覺了. 如是名爲算數修習. 又鈍根者應爲宣說如是息念算數修習. 彼由此故於散亂處. 令心安住令心愛樂若異算數入出息念. 彼心應爲□沈睡眠之所◑擾. 或應彼心於外馳散. 由正勤修數息念故彼皆無有. 若有利根覺慧聰俊. 不好乘此算數加行. 若爲宣說算數加行. 亦能速疾無倒了達然不愛樂. 彼復於此入出息緣. 安住念已. 若是處轉若乃至轉. 若如所轉若時而轉. 於此一切由安住念. 能正隨行. 能正了達如是加行有如是相. 於此加行若修若習若多修習. 爲因緣故起身輕安及心輕安. 證一境性. 於其所緣愛樂趣入. 如是彼於算數息念. 善修習已. 復於所取能取二事. 作意思惟悟入諸蘊. 云何悟入. 謂於入息出息及息所依身. 作意思惟悟入色蘊. 於彼入息出息能取念相應領納. 作意思惟悟入受蘊. 卽於彼念相應等了. 作意思惟悟入想蘊. 卽於彼念若念相應思及慧等. 作意思惟悟入行蘊. 若於彼念相應諸心意識. 作意思惟悟入識蘊. 如是行者. 於諸蘊中乃至多住名已悟入. 是名悟入諸蘊修習. 若時無倒能見能知. 唯有諸蘊唯有諸行. 唯事唯法. 彼於爾時能於諸行悟入緣起. 云何悟入. 謂觀行者. 如是尋求此入出息. 何依何緣. 旣尋求已如實悟入. 此入出息依身緣身依心緣心. 復更尋求此身此心何依何緣. 旣尋求已如實悟入. 此身此心依緣命根. 復更尋求如是命根何依何緣. 旣尋求已如實悟入. 如是命根依緣先行. 復更尋求如是先行何依何緣. 旣尋求已如實悟入. 如是先行依緣無明. 如是了知無明依緣先行. 先行依緣命根. 命根依緣身心. 身心依緣入息出息. 又能了知無明滅故行滅. 行滅故命根滅. 命根滅故身心滅. 身心滅故入出息滅. 如是名爲悟入緣起. 彼於緣起悟入. 多住名善習修. 是名悟入緣起修習. 如是彼於緣起悟入善修習已. 復於諸行如實了知從衆緣生. 悟入無常. 謂悟入諸行是無常故本無而有. 有已散滅. 若是本無而有. 有已散滅. 卽是生法老法病法死法. 若是生法老法病法死法. 卽是其苦. 若是其苦卽是無我不得自在遠離宰主. 如是名爲由無常苦空無我行. 悟入苦諦. 又彼如是能正悟入. 諸所有行衆緣生起. 其性是苦如病如癰. 一切皆以貪愛爲緣. 又正悟入卽此能生衆苦貪愛. 若無餘斷卽是畢竟寂靜微妙. 我若於此如是了知如是觀見如是多住. 當於貪愛能無餘斷. 如是名能悟入集諦滅諦道諦. 於此悟入能多住已. 於諸諦中證得現觀. 是名悟入聖諦修習. 如是於聖諦中善修習已. 於見道所斷一切煩惱皆悉永斷. 唯餘修道所斷煩惱. 爲斷彼故復進修習十六勝行. 云何名爲十六勝行. 謂於念入息我今能學念於入息. 於念出息我今能學念於出息. 若長若短. 於覺了遍身入息我今能學覺了遍身入息. 於覺了遍身出息我今能學覺了遍身出息. 於息除身行入息我今能學息除身行入息. 於息除身行出息我今能學息除身行出息. 於覺了喜入息我今能學覺了喜入息. 於覺了喜出息我今能學覺了喜出息. 於覺了樂入息我今能學覺了樂入息. 於覺了樂出息我今能學覺了樂出息. 於覺了心行入息我今能學覺了心行入息. 於覺了心行出息我今能學覺了心行出息. 於息除心行入息我今能學息除心行入息. 於息除心行出息我今能學息除心行出息. 於覺了心入息我今能學覺了心入息. 於覺了心出息我今能學覺了心出息. 於喜悅心入息我今能學喜悅心入息於喜悅心出息我今能學喜悅心出息. 於制持心入息我今能學制持心入息. 於制持心出息我今能學制持心出息. 於解脫心入息我今能學解脫心入息. 於解脫心出息我今能學解脫心出息於無常隨觀入息我今能學無常隨觀入息. 於無常隨觀出息我今能學無常隨觀出息. 於斷隨觀入息我今能學斷隨觀入息. 於斷隨觀出息我今能學斷隨觀出息. 於離欲隨觀入息我今能學離欲隨觀入息. 於離欲隨觀出息我今能學離欲隨觀出息. 於滅隨觀入息我今能學滅隨觀入息. 於滅隨觀出息我今能學滅隨觀出息. 問如是十六差別云何. 答有學見迹已得四念

住等. 於入出息所緣. 作意復更進修. 爲斷餘結. 是故念言. 於念入息我今能學念於入息. 於念出息我今能學念於出息. 若緣入息出息境時便作念言. 我今能學念長入息念長出息. 若緣中間入息中間出息境時便作念言. 我今能學念短入息念短出息. 如入息出息長轉及中間入息中間出息短轉. 卽如是了知. 如是名爲若長若短. 若緣身中微細孔穴入息出息周遍隨入諸毛孔中. 緣此爲境起勝解時便作念言. 我於覺了遍身入息出息. 我今能學覺了遍身入息出息. 若於是時或入息中間入息已滅. 出息中間出息未生. 緣入息出息空無位. 入息出息遠離位爲境. 或出息中間出息已滅. 入息中間入息未生. 緣出息入息空無位. 出息入息遠離位爲境. 卽於此時便作念言. 於息除身行入息. 我今能學息除身行入息. 於息除身行出息. 我今能學息除身行出息. 又卽於此若修若習若多修習爲因緣故. 先未串習入出息時. 所有剛强苦觸隨轉. 今已串習入出息故皆得息除. 有餘柔軟樂觸隨轉. 便作念言. 於息除身行入息. 我今能學息除身行入息. 於息除身行出息. 我今能學息除身行出息. 又於如是阿那波那念勤修行者. 若得初靜慮或得第二靜慮時. 便作念言. 於覺了喜入息出息. 我今能學覺了喜入息出息. 若得離喜第三靜慮時. 便作念言. 於覺了樂入息出息. 我今能學覺了樂入息出息. 第三靜慮已上. 於阿那波那念. 無有更修加行道理. 是故乃至第三靜慮宣說息念. 加行所攝. 又卽如是覺了喜者覺了樂者. 或有暫時生起忘念. 或謂有我我所. 或發我慢. 或謂我當有或謂我當無. 或謂我當有色或謂我當無色. 或謂我當有想或謂我當無想. 或謂我當非有想非無想. 生起如是愚癡. 想思俱行種種動慢. ◑論造作貪愛◑生起已. 便能速疾以慧通達不深染著. 方便斷滅除遣變吐. 由是加行便作念言. 於覺了心行入息出息. 我今能學覺了心行入息出息. 於息除心行入息出息. 我今能學息除心行入息出息. 又若得根本第一第二第三靜慮. 彼定已得初靜慮近分未至依定. 依此觀察所生起心. 謂如實知如實覺了. 或有貪心或離貪心. 或有瞋心或離瞋心. 或有癡心或離癡心. 略心散心下心擧心. 有掉動心無掉動心. 有寂靜心無寂靜心. 有等引心無等引心. 善修習心不善修習心. 善解脫心不善解脫心. 於如是心皆如實知如實覺了. 是故念言. 於覺了心入息出息. 我今能學覺了心入息出息. 彼若有時見爲□沈睡眠蓋覆障其心. 由極於內住寂止故. 爾時於外隨緣一種◑妙境界. 示現敎導讚勵慶喜策發其心. 是故念言. 於喜悅心入息出息. 我今能學喜悅心入息出息. 彼若有時見爲掉擧惡作蓋覆障其心. 由極於外住◑擧故. 爾時於內安住寂靜制持其心. 是故念言. 於制持心入息出息. 我今能學制持心入息出息. 若時於心善修善習. 善多修習爲因緣故. 令現行蓋皆得遠離. 於諸蓋中心得淸淨. 是故念言. 於解脫心入息出息. 我今能學解脫心入息出息. 彼於諸蓋障修道者心已解脫. 餘有隨眠復應當斷. 爲斷彼故起道現前. 謂於諸行無常法性. 極善精懇如理觀察. 是故念言. 於無常隨觀入息出息. 我今能學無常隨觀入息出息. 又彼先時或依下三靜慮. 或依未至依定. 已於奢摩他修瑜伽行. 今依無常隨觀. 復於毘鉢舍那修瑜伽行. 如是以奢摩他毘鉢舍那熏修心已. 於諸界中從彼隨眠而求解脫. 云何諸界. 所謂三界. 一者斷界. 二者離欲界. 三者滅界. 見道所斷一切行斷名爲斷界. 修道所斷一切行斷名離欲界. 一切依滅名爲滅界. 思惟如是三界寂靜. 安◑無患修奢摩他毘鉢舍那. 彼由修習多修習故. 從餘修道所斷煩惱心得解脫. 是故念言. 於斷隨觀離欲隨觀滅隨觀入息出息. 我今能學斷隨觀離欲隨觀滅隨觀入息出息. 如是彼於見修所斷一切煩惱皆永斷故. 成阿羅漢. 諸漏永盡. 此後更無所應作事. 於所決擇已得究竟. 是名十六勝行. 修習如是名爲五種修習阿那波那念. 多尋思行補特伽羅. 應於是中正勤修學愛樂乘御. 若於所緣有思遽務有散亂者. 於內各別應當親近如是觀行. 若於此中勤修習者. 尋思散動皆無所有. 心於所緣速疾安住深生愛樂. 是名第五多尋思行補特伽羅◑行所緣. 如是總名◑行所緣. 云何名爲善巧所緣. 謂此所緣略有五種. 一蘊善巧. 二界善巧. 三處善巧. 四緣起善巧. 五處非處善巧. 蘊善巧者. 云何蘊云何蘊善巧. 謂蘊有五. 則色蘊. 受蘊. 想蘊. 行蘊. 識蘊. 云何色蘊. 謂諸所有色. 一切皆是四大種及四大種所造. 此復若過去若未來若現在. 若內若外若◑若細. 若劣若勝若遠若近. 總名色蘊. 云何受蘊. 謂或順樂觸爲緣諸受. 或順苦觸爲緣諸受. 或順不苦不樂觸爲緣諸受. 復有六受身. 則眼觸所生受. 耳鼻舌身意觸所生受. 總名受蘊. 云何想蘊. 謂有相想無相想. 狹小想廣大想. 無量想無諸所有無所有處想. 復有六想身. 則眼觸所生想. 耳鼻舌身意觸所生想. 總名想蘊. 云何行蘊. 謂六思身. 則眼觸所生思. 耳鼻舌身意觸所生思. 復有所餘除受及想. 諸心法等總名行蘊. 云何識蘊. 謂心意識. 復有六識身. 則眼識耳鼻舌身意識. 總名識蘊. 前受想行蘊及此識蘊. 皆有過去未來現在內外等差別. 如前廣說. 是名爲蘊. 云何蘊善巧. 謂善了知如所說蘊種種差別性非一衆多性. 除此法外更無所

得無所分別. 是名略說蘊善巧義. 云何名蘊種種差別性. 謂色蘊異. 受蘊異. 乃至識蘊異. 是名種種差別性. 云何名蘊非一衆多性. 謂色蘊非一衆多品類. 大種所造差別故. 去來今等品類差別故. 是名色蘊非一衆多性. 如是餘蘊隨其所應皆當了知. 云何除此法外更無所得無所分別. 謂唯蘊可得唯事可得. 非離蘊外有我可得有常恒住. 無變易法是可得者. 亦無少法是我所有. 故除此外更無所得無所分別. 云何界. 云何界善巧. 謂界有十八. 則眼界色界眼識界. 耳界聲界耳識界. 鼻界香界鼻識界. 舌界味界舌識界. 身界觸界身識界. 意界法界意識界. 是名爲界. 若復於彼十八種法. 從別別界別別種子別別種姓. 生起出現. 如實了知忍可審察. 名界善巧. 如實了知十八種法從別別界別別而轉. 卽於因緣而得善巧. 是故說此名界善巧. 云何處. 云何處善巧. 謂處有十二. 則眼處色處. 耳處聲處. 鼻處香處. 舌處味處. 身處觸處. 意處法處. 是名爲處. 處善巧者. 謂眼爲增上緣. 色爲所緣緣等無間滅. 意爲等無間緣. 生起眼識及相應法. 耳爲增上緣. 聲爲所緣緣等無間滅. 意爲等無間緣. 生起耳識及相應法. 如是乃至意爲等無間緣. 此生作意爲增上緣. 法爲所緣緣. 生起意識及相應法. 如是六識身及相應法. 皆由三緣而得流轉. 謂增上緣. 所緣緣. 等無間緣. 若於如是諸內外處. 緣得善巧名處善巧. 云何緣起. 云何緣起善巧. 謂無明緣行. 行緣識. 識緣名色. 名色緣六處. 六處緣觸. 觸緣受. 受緣愛. 愛緣取. 取緣有. 有緣生. 生緣老死. 乃至招集如是純大苦蘊. 是名緣起. 若復了知唯有諸法滋潤諸法. 唯有諸法等潤諸法. 唯有諸行引發諸行. 而彼諸行因所生故緣所生故本無而有. 有已散滅體是無常. 是無常故卽是生法老法病法死法. 愁悴悲嘆憂苦惱法. 是生法故乃至是惱法故. 則名爲苦. 由是苦故不得自在其力羸劣. 由是因緣定無有我. 若於如是緣生法中. 由如是等種種行相善巧. 了達或無常智或苦智或無我智. 是名緣起善巧. 又處非處善巧. 當知卽是緣起善巧差別. 此中差別者. 謂由處非處善巧故. 能正了知非不平等因果道理. 則善不善法有果異熟. 若諸善法能感可愛果異熟法. 諸不善法能感非愛果異熟法. 若能如是如實了知. 名處非處善巧. 此五善巧略則爲二. 一自相善巧. 二共相善巧. 由蘊善巧顯自相善巧. 由餘善巧顯共相善巧. 如是總名善巧所緣. 云何◑惑所緣. 謂觀下地◑性上地靜性. 如欲界對初靜慮乃至無所有處對非想非非想處. 云何◑性. 謂◑性有二. 一體◑性. 二數◑性. 體◑性者. 謂欲界望初靜慮. 雖皆具五蘊. 而欲界中過患深重苦住增上. 最爲鄙劣甚可◑惡. 是故說彼爲體◑性. 初靜慮中則不如是. 極靜極妙. 是故說彼爲體靜性. 數◑性者. 謂欲界色蘊有多品類. 應知應斷. 如是乃至識蘊亦爾. 是故說彼爲數◑性. 如是上地展轉相望. 若體◑性若數◑性. 隨其所應當知亦爾. 如是◑性. 於諸上地展轉相望. 乃至極於無所有處. 一切下地苦惱增多壽量減少. 一切上地苦惱減少壽量增多. 非想非非想處唯靜唯妙. 更無上地勝過此故. 以要言之有過患義. 是◑性義. 若彼彼地中過患增多. 卽由如是過患增多性故. 名爲◑性. 若彼彼地中過患減少. 卽由如是過患減少性故. 名爲靜性. 此是世間由世俗道◑惑所緣. 何以故. 彼觀下地多諸過患. 如病如癰猶如毒箭. 不安◑性以爲◑性. 觀於上地與彼相違以爲靜性. 斷除下地所有煩惱. 始從欲界乃至上極無所有處. 此是暫斷非究竟斷. 以於後時更相續故. 出世間道◑惑所緣復有四種. 一苦聖諦. 二集聖諦. 三滅聖諦. 四道聖諦. 云何苦聖諦. 謂生苦老苦病苦死苦. 想憎會苦. 愛別離苦. 求不得苦. 略說一切五取蘊苦. 名苦聖諦. 云何集聖諦. 謂若愛若後有愛. 若喜貪俱行愛. 若彼彼喜樂愛等. 名集聖諦. 云何滅聖諦. 謂卽此愛等無餘斷滅. 名滅聖諦. 云何道聖諦. 謂八支等聖道. 名道聖諦. 當知此中依黑品白品果因建立. 故建立四聖諦. 謂苦諦是黑品果. 集諦是黑品因. 滅諦是白品果. 道諦是白品因. 能得能證故. 又苦諦如病初應遍知. 集諦如病因緣次應遠離. 滅諦如無病次應觸證. 道諦如良藥復應修習及多修習. 又苦諦苦義. 乃至道諦道義. 是如是實非不如實. 是無顚倒非是顚倒. 故名爲諦. 又彼自相無有虛◑及見. 彼故無倒覺轉. 是故名諦. 問何故諸諦唯名聖諦. 答唯諸聖者於是諸諦同謂爲諦. 如實了知如實觀見. 一切愚夫不如實知不如實見. 是故諸諦唯名聖諦. 又於愚夫唯由法爾說名爲諦不由覺悟. 於諸聖者俱由二種. 又生苦者. 謂於生時發生種種身心苦受. 非生自體卽是其苦. 爲苦因緣. 故名爲苦. 廣說乃至求不得苦. 謂由所求不得因緣. 發生種種身心苦受. 非求不得體卽是苦. 爲苦因緣. 故名爲苦. 如是當知略說一切五取蘊苦. 謂由生等異門唯顯了苦苦. 由此五取蘊苦. 亦顯了所餘壞苦行苦. 所以者何. 如五取蘊具攝三受. 如是能與如前所說苦苦爲器. 當知此中亦卽具有前所未說壞苦行苦. 問何故世尊苦苦一種以自聲說. 壞苦行苦以異門說. 答於苦苦中若凡若聖一切等有苦覺慧轉. 又苦苦性極可◑患. 又從先來未習慧者. ◑爲說時則便易入. 又於諸諦令所調伏可化有情易得

入故. 云何建立三種苦性. 謂先所說生苦. 乃至求不得苦. 卽顯苦受及所依處爲苦苦性. 如是名爲建立苦苦性. 諸有是彼所對治法. 謂少是老所治. 無病是病所治. 命是死所治. 親愛合會是怨憎會所治. 非愛別離是愛別離所治. 所求稱遂是求不得所治. 復有苦受及所依處所起煩惱. 復有無病等順樂受處等. 及彼所生受所起煩惱. 如是總說爲壞苦性. 此中樂受及所依處由無常故若變若異. 受彼增上所生衆苦. 若諸煩惱於一切處正生起時. ◑縛其心令心變壞卽生衆苦故名壞苦. 如世尊言入變壞心執母邑手. 乃至廣說. 又如說言住貪欲◑領受. 貪欲◑緣所生身心憂苦. 如是住瞋◑□沈. 睡眠掉擧. 惡作疑◑領受. 彼◑緣所生身心憂苦. 由此至敎第一至敎. 諸煩惱中苦義可得. 壞義可得. 故說煩惱爲壞苦性. 如是名爲建立壞苦性. 若行苦性遍行一切五取蘊中. 以要言之. 除苦苦性. 除煩惱攝. 變壞苦性除樂受攝及所依處. 變壞苦性諸餘不苦不樂受俱行. 若彼所生若生彼緣. 若生住器所有諸蘊. 名行苦性. 由彼諸蘊其性無常. 生滅相應有一切取. 三受◑重之所隨逐. 不安◑攝. 不脫苦苦及以壞苦. 不自在轉由行苦故說名爲苦. 如是名爲建立行苦性. 又卽彼愛亦名希求. 亦名欣欲亦名喜樂. 卽此希求由三門轉. 謂希求後有. 及希求境界. 若希求後有名後有愛. 希求境界復有二種. 謂於已得境界. 有喜著俱行愛. 若於未得境界. 有希求和合俱行愛. 當知此中於已得境界. 喜著俱行愛. 名喜貪俱行愛. 於未得境界希求和合俱行愛. 名彼彼喜樂愛. 滅有二種. 一煩惱滅. 二所依滅. 道有二種. 一有學道. 二無學道. 如是當知名出世道◑惑所緣. 如是已說四種所緣. 一遍滿所緣. 二◑行所緣. 三善巧所緣. 四◑惑所緣. 云何敎授. 謂四敎授. 一無倒敎授. 二漸次敎授. 三敎敎授. 四證敎授. 云何無倒敎授. 謂無顚倒宣說法義. 令其受持讀誦修學. 如實出離正盡衆苦作苦邊際. 如是名爲無倒敎授. 云何漸次敎授. 謂稱時機宣說法義. 先令受持讀誦淺近後方令彼學深遠處. 又爲令入初諦現觀先敎苦諦後集滅道. 又爲令得靜慮等至. 先敎最初靜慮等至. 後敎其餘靜慮等至. 如是等類應知名爲漸次敎授. 云何敎敎授. 謂從尊重若似尊重達解瑜伽軌範親敎. 或諸如來或佛弟子所. 聞正敎. 卽如其敎不增不減敎授於他名敎敎授. 云何證敎授. 謂如自己獨處空閑. 所得所觸所證諸法. 爲欲令他得觸證故. 方便敎授名證敎授. 復有諸相円滿敎授. 其事云何. 謂由三種神變敎授. 三神變者. 一神境神變. 二記說神變. 三敎誡神變. 由神境神變. 能現種種神通境界. 令他於己生極尊重. 由彼於己生尊重故. 於屬耳聽瑜伽. 作意極生恭敬. 由記說神變. 能尋求他心行差別. 由敎誡神變. 如根如行如所悟入. 爲說正法於所修行能正敎誡. 故三神變能攝諸相円滿敎授

瑜伽師地論卷第二十七

위

*

다음

->